वस्त्र मंत्रालय
माननीय केंद्रीय वस्त्र और रेल राज्य मंत्री श्रीमती दर्शना वी. जरदोश ने आईएचजीएफ-दिल्ली मेला 2022 के 53वें संस्करण का शुभारंभ किया
ईपीसीएच और उद्योग के लचीलापन पर सराहना की, वास्तविक प्रदर्शनी की जोशीले अंदाज में वापसी
आईएचजीएफ मेला व्यक्तिगत रूप से बातचीत की सुविधा प्रदान करता है और प्रदर्शकों व खरीदारों को विकासक्षम विपणन  विकल्प देता है
2500 से ज्यादा प्रदर्शक, 90 से ज्यादा राष्ट्रों के पूर्व पंजीकृत खरीदार, थीम प्रस्तुतियां, क्षेत्रीय शिल्प, संगोष्ठी और रैंप प्रस्तुतियां पांच दिवसीय प्रदर्शनी का वर्णन करती हैं
माननीय केंद्रीय वस्त्र और रेल राज्य मंत्री श्रीमती दर्शना वी. जरदोश ने हस्तशिल्प के विकास आयुक्त आईएएस अधिकारी श्री शांतमनु, ईपीसीएच के अध्यक्ष श्री राज के मल्होत्रा, ईपीसीएच के महानिदेशक और आईईएमएल के अध्यक्ष डॉ. राकेश कुमार, ईपीसीएच के उपाध्यक्ष श्री दिलीप बैद्य और ईपीसीएच के प्रशासन सदस्यों की समिति के श्री कमल सोनी और ईपीसीएच के कार्यकारी निदेशक श्री आर. के. वर्मा की गरिमामय उपस्थिति में कल  ग्रेटर नोएडा एक्सप्रेसवे पर स्थित इंडिया एक्सपो सेंटर एंड मार्ट में 30 मार्च से 3 अप्रैल 2022 तक आईएचजीएफ-दिल्ली मेला 2022 के 53वें संस्करण का उद्घाटन किया।
केंद्रीय वस्त्र और रेल राज्य मंत्री श्रीमती दर्शना वी. जरदोश ने सभा को संबोधित करते हुए वास्तविक प्रदर्शनी पर प्रसन्नता व्यक्त की, जिससे प्रदर्शकों और खरीदारों को व्यापार करने के लिए व्यक्तिगत रूप से मिलने का अवसर मिला। उन्होंने कहा कि मेला सरकार के 'आत्मनिर्भर भारत अभियान' का प्रतीक है, क्योंकि यहां बड़ी संख्या में हस्तशिल्प निर्यातक भारतीय घर के सर्वोत्तम उत्पाद, जीवनशैली, फैशन, वस्त्र और स्वदेशी रूप से प्राप्त कच्चे माल से तैयार फर्नीचर रखे हैं जो देश के लिए बहुत ही आवश्यक विदेशी मुद्रा अर्जित करते हैं। उन्होंने बड़ी संख्या में निर्यातकों विशेष रूप से छोटे व मध्यम निर्यातकों को एक मंच देने के लिए आईएचजीएफ दिल्ली मेले की भूमिका की सराहना की, जो अपनी कड़ी मेहनत, रचनात्मकता और उद्यम के साथ देश से हस्तशिल्प के निर्यात को जोड़ने में सफल रहे हैं। श्रीमती जरदोश ने विशेष रूप से उस क्षेत्र में नई पीढ़ी की भागीदारी की सराहना की जो नए विचारों, डिजाइनों और दृष्टिकोण को सामने लाते हैं। ईपीसीएच की सराहना करते हुए मंत्री ने कहा कि ईपीसीएच अपनी स्थापना के बाद से उत्कृष्ट कार्य कर रहा है और इस क्षेत्र के विकास के लिए अनुकूल इकोसिस्टम बनाने से संबंधित बड़े पैमाने पर काम करना इसकी विशेषता है। उन्होंने उम्मीद जताई कि यह आगे भी जारी रहेगा और आने वाले वर्षों में हस्तशिल्प निर्यात में वृद्धि होगी।
दिन की शुरुआत में मेले में अपनी यात्रा के दौरान वस्त्र मंत्रालय के सचिव श्री यू.पी. सिंह ने इस मंच को भारतीय हस्तशिल्प समूह विशेष रूप से बुनकरों व कारीगरों के लिए महत्वपूर्ण अंतरराष्ट्रीय जुड़ाव बताया, जो जमीनी स्तर पर इस क्षेत्र के पोषण में महत्वपूर्ण योगदान देते हैं। श्री सिंह ने प्रदर्शनी में थीम और सामूहिक प्रस्तुतियों में विशेष रूप से पर्यावरण के अनुकूल और प्राकृतिक सामग्री से बने जम्मू-कश्मीर, लद्दाख, राजस्थान और पूर्वोत्तर क्षेत्रों के कई क्षेत्रीय कारीगर उत्पादों को शामिल करने की सराहना की। उन्होंने आशा जताई कि इन वस्तुओं के प्रदर्शन से निश्चित रूप से आगंतुकों में इन उत्पादों के प्रति जागरूकता और मांग पैदा होगी।
हस्तशिल्प के विकास आयुक्त श्री शांतमनु ने ईपीसीएच को उसकी शानदार यात्रा और जिस तरह से एक ब्रांड नाम बनाया है और एक आदर्श महासभा बना है, उसके लिए बधाई दी। उन्होंने कहा कि दुनिया भर में आईएचजीएफ दिल्ली मेला अपनी अनूठी पहचान के साथ विश्वसनीय और मांग वाला मंच बन गया है।
ईपीसीएच के अध्यक्ष श्री राज कुमार मल्होत्रा ने आईएचजीएफ दिल्ली मेले के 53वें संस्करण में सभी का स्वागत किया और कहा कि आईएचजीएफ मेले का यह संस्करण व्यक्तिगत बातचीत की सुविधा देता है और प्रदर्शकों व खरीदारों को व्यावहारिक विपणन विकल्प प्रदान करता है। ईपीसीएच द्वारा शुरू किए गए व्यापक प्रचार अभियान के साथ प्रदर्शनी में आने के लिए बड़ी संख्या में विदेशी खरीदार, खरीद सलाहकार, थोक विक्रेता व खुदरा विक्रेता और घरेलू वस्तुओं के खरीदार पंजीकृत हुए हैं।
हस्तशिल्प उद्योग के वर्तमान आशावादी भावना पर ईपीसीएच के महानिदेशक डॉ. राकेश कुमार ने कहा कि पिछले कुछ वर्षों में उद्यमिता विकास, कौशल, उत्पाद और डिजाइन विकास के माध्यम से बैकवर्ड लिंकेज से संबंधित बड़ी संख्या में व्यवधान हुए। क्षेत्र के इकोसिस्टम के पूर्ण विकास के लिए विपणन मंचों के माध्यम से फॉरवर्ड लिंकेज हस्तशिल्प क्षेत्र के समग्र विकास के लिए ईपीसीएच के प्रयासों में से एक रहा है, जिससे निर्यात में वृद्धि हुई है। हमें उम्मीद है कि यह इस वित्तीय वर्ष के अंत तक 4 बिलियन अमेरिकी डॉलर को पार कर जाएगा। उन्होंने सरकार को धन्यवाद दिया और नेतृत्व की सराहना की, क्योंकि पहली बार भारत का निर्यात 400 बिलियन अमेरिकी डॉलर को पार कर गया है।
आईएचजीएफ-दिल्ली मेले का 53वां संस्करण ग्रेटर नोएडा के एक्सप्रेसवे पर स्थित इंडिया एक्सपो सेंटर एंड मार्ट में 15 हॉल और 900 स्थायी शोरूम में फैला हुआ है। ग्रेटर नोएडा के इंडिया एक्सपो सेंटर एंड मार्ट में यह 3 अप्रैल 2022 तक विदेशी खरीदारों, खरीद और सोर्सिंग सलाहकारों के साथ-साथ बड़े स्तर पर घरेलू खुदरा खरीदारों के लिए खुला है। यह घर, जीवनशैली, फैशन, वस्त्र और फर्नीचर के लिए 2500 से अधिक प्रदर्शकों को एक साथ ला रहा है।
इंडिया एक्सपो मार्ट लिमिटेड  द्वारा स्थापित एक डिजिटल बी2बी मंच एक्सपो बाजार का भी उद्घाटन किया गया। आईईएमएल के अध्यक्ष डॉ. राकेश कुमार ने कहा कि 'जस्ट इन टाइम' डिलीवरी मॉडल पर विकसित यह ई-मार्केटप्लेस वैश्विक स्वतंत्र खुदरा विक्रेताओं को न केवल पूरे भारत से विशेष शिल्प प्राप्त करने में सक्षम बनाता है बल्कि जटिल शिल्प के विकास के बारे में भी जानकारी देता है।
ईपीसीएच देश से दुनिया के विभिन्न स्थानों को हस्तशिल्प के निर्यात को प्रोत्साहन देने और विदेश में उच्च स्तर के गुणवत्तापूर्ण हस्तशिल्प सामान व सेवाओं के विश्वसनीय आपूर्तिकर्ता के रूप में भारत की छवि को प्रचारित करने वाली नोडल एजेंसी है। वर्ष 2020-21 के दौरान हस्तशिल्प निर्यात 25679.98 करोड़ रुपये  था और 2021-22 के ग्यारह महीनों के दौरान अप्रैल-फरवरी 2021-22 के दौरान अनुमानित निर्यात 29626.96 करोड़ रुपये  है।